smcproject/ml-wiki-sentences huggingface dataset:
പ്രൈസ് എന്ന ഇംഗ്ലീഷ് പദത്തോടൊപ്പം ന (ഞങ്ങളുടെ എന്ന അർത്ഥത്തിൽ) എന്ന അറബി പദം കൂടിച്ചേർന്നാണ് നാമം രൂപപ്പെട്ടത്.
മേഖലയിലുടനീളമുള്ള 200 ലധികം സ്ഥാപനങ്ങളിൽ നിന്നുള്ള ഒരു ദശലക്ഷത്തിലധികം ഉൽപ്പന്നങ്ങളുടെ വില താരതമ്യം ചെയ്യാൻ വെബ്സൈറ്റിൽ സൗകര്യം ലഭിക്കുന്നു.
2015-ൽ ആ വർഷത്തെ ഓൺലൈൻ സ്റ്റാർട്ടപ്പ് ആയി ഡു എന്റർപ്രൈസ് അജിലിറ്റി അവാർഡ് പ്രൈസ്നക്ക് ലഭിച്ചിരുന്നു .
പ്രൈസ്നയുടെ പ്രധാന നാഴികക്കല്ലുകൾ ചുവടെ: ജൂലൈ 2013: പ്രൈസ്ന 2013 ജൂലൈയിൽ ദുബായിൽ ഒരു വെബ്സൈറ്റ് ആയി ആരംഭിച്ചു.
2014 ജനുവരി: സൗദി അറേബ്യയിൽ അറബി കൂടി ഉൾപ്പെടുത്തി പ്രൈസ്ന വെബ്‌സൈറ്റ് ആരംഭിച്ചു.
ജൂലൈ 2014: പ്രൈസ്ന ഈജിപ്തിൽ ആരംഭിച്ചു മേയ് 2015: പ്രൈസ്ന അതിന്റെ ഐഒഎസ് ആപ്പ് പുറത്തിറക്കി ആഗസ്റ്റ് 2015: പ്രൈസ്ന അതിന്റെ ആൻഡ്രോയ്ഡ് ആപ്പ് പുറത്തിറക്കി ഡിസംബർ 2015: പ്രൈസ്ന കുവൈറ്റിൽ ആരംഭിച്ചു.
പ്രൈമറി സിലിയറി ഡിസ്കീനിയ
അപൂർവമായ, ഓട്ടോസോമൽ റീസെസീവ് ജനിതക സിലിയോപ്പതിയാണ് പ്രൈമറി സിലിയറി ഡിസ്കീനിയ (പിസിഡി).
ഇത് മുകളിലും താഴെയുമുള്ള ശ്വാസകോശ ലഘുലേഖ, സൈനസുകൾ, യൂസ്റ്റാച്ചിയൻ ട്യൂബ്, മധ്യ ചെവി, ഫാലോപ്യൻ ട്യൂബ്, ബീജകോശങ്ങളുടെ ഫ്ലാഗെല്ല എന്നിവയെ ആവരണം ചെയ്യുന്ന സിലിയയുടെ പ്രവർത്തനത്തിൽ തകരാറുകൾ ഉണ്ടാക്കുന്നു.
"ഇമോട്ടൈൽ സിലിയറി സിൻഡ്രോം" എന്ന ബദൽ നാമം സിലിയയ്ക്ക് ചലനം ഉള്ളതിനാൽ ഇപ്പോൾ അനുകൂലമല്ല, മറിച്ച് കേവലം കാര്യക്ഷമമല്ലാത്തതോ സമന്വയിപ്പിക്കാത്തതോ ആണ്.
സിറ്റസ് ഇൻവേഴ്സസ് ഉണ്ടാകുമ്പോൾ ഈ അവസ്ഥയെ കാർട്ടജെനർ സിൻഡ്രോം എന്ന് വിളിക്കുന്നു.
അവലംബം കൂടുതൽ വായനയ്ക്ക് GeneReview/NCBI/NIH/UW entry on Primary Ciliary Dyskinesia പുറംകണ്ണികൾ
Genetic disorders of mucociliary clearance consortium This article incorporates public domain material from the National Institutes of Health document "Report on the Rare Diseases and Conditions Research Activities of the National Institutes of Health FY 2001" .
പ്രൈസ് റിഗ്ഗിങ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു പ്രത്യേക സെക്യൂരിറ്റിയുടെ വിപണി വില ക്റിത്രമമായി ഉയർത്തിക്കൊണ്ടുപോകുന്ന അവസ്ഥയാണ് പ്രൈസ് റിഗ്ഗിങ്.
സാധാരണയായി കാളകളാണ് ഈ പ്രവൃത്തി ചെയ്യുന്നത്.
വില ഉയർന്നു കഴിയുമ്പോൾ,അവർ സെക്യൂരിറ്റികൾ വിൽക്കുകയും ലാഭം കൊയ്യുകയും ചെയ്യുന്നു.
റോസി ഹണ്ടിംഗ്‌ടൺ-വൈറ്റ്‌ലി ഇംഗ്ലീഷ് വിലാസം https://ml.wikipedia.org/wiki/Rosie_Huntington-Whiteley
ഒരു ഇംഗ്ലീഷ് മോഡൽ, നടി, ഡിസൈനർ, ബിസിനസ്സ് വനിത എന്നിവയാണ് റോസി ആലീസ് ഹണ്ടിംഗ്ടൺ-വൈറ്റ്‌ലി (ജനനം: 18 ഏപ്രിൽ 1987).
അടിവസ്ത്ര ചില്ലറ വിൽപ്പനക്കാരനായ വിക്ടോറിയ സീക്രട്ടിനുവേണ്ടിയുള്ള അവരുടെ പ്രവർത്തനത്തിലൂടെയാണ് അവർ കൂടുതൽ അറിയപ്പെടുന്നത്.
മുമ്പ് അവരുടെ ബ്രാൻഡുകളിലൊന്നായ "ഏഞ്ചൽസ്", ബർബെറിയുടെ 2011 ബ്രാൻഡ് സുഗന്ധമായ "ബർബെറി ബോഡി", മാർക്ക്സ് സ്പെൻസറുമായുള്ള അവരുടെ പ്രവർത്തനത്തിന്, ഏറ്റവും സമീപകാലത്ത് ഡെനിം കേന്ദ്രീകരിച്ചുള്ള ഫാഷൻ ബ്രാൻഡായ പേയ്ജുമായുള്ള അവളുടെ കലാപരമായ സഹകരണത്തിന് തുടങ്ങിയവയുടെ പേരിൽ അവർ അറിയപ്പെടുന്നു.
അവലംബം ഗ്രന്ഥസൂചിക Rankin Photography: Ten Times Rosie .
London: The Full Service, 2010.
ISBN 978-0-9563-1555-7 .
പുറത്തേക്കുള്ള കണ്ണികൾ Rosie Huntington-Whiteley എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റോസി ഹണ്ടിംഗ്‌ടൺ-വൈറ്റ്‌ലി at the Fashion Model Directory റോസി ഹണ്ടിംഗ്‌ടൺ-വൈറ്റ്‌ലി ട്വിറ്ററിൽ ഇന്റർനെറ്റ് മൂവി ഡാറ്റാബേസിൽ നിന്ന് റോസി ഹണ്ടിംഗ്‌ടൺ-വൈറ്റ്‌ലി Rosie Huntington-Whiteley @ Burke's Peerage Baronetage Rosie Huntington-Whiteley @ Elite New York City
റോസിന്റെ പേര് ഇംഗ്ലീഷ് വിലാസം https://ml.wikipedia.org/wiki/Name_of_the_Rose
ഇറ്റാലിയൻ പ്രതീകശാസ്ത്രജ്ഞനും, മദ്ധ്യകാലപണ്ഡിതനും, നോവലിസ്റ്റുമായ ഉംബർട്ടോ എക്കോ എഴുതിയ നോവലാണ് റോസിന്റെ പേര് (Name of the Rose).
പ്രതീകശാസ്ത്രം, മദ്ധ്യകാലചരിത്രം എന്നീ മേഖലകളിൽ എണ്ണപ്പെട്ട സംഭാവനകൾ നൽകിയ ബുദ്ധിജീവിയെന്ന നിലയിൽ കലാലയവൃത്തങ്ങളിൽ മാത്രം അറിയപ്പെട്ടിരുന്ന എക്കോയുടെ പ്രതിഭ 1970-കളുടെ അവസാനത്തിലാണ്, ആരും പ്രതീക്ഷിക്കാത്ത ഒരു വഴിക്കു തിരിഞ്ഞത്.
തനിക്കു ഒരു സന്യാസിയെ വിഷംകൊടുത്ത് കൊല്ലണമെന്നു തോന്നിയെന്നും ആ തോന്നലാണ് റോസിന്റെ പേര് (ഇറ്റാലിയൻ: Il Nome Della Rosa ഇംഗ്ലീഷ്: നെയിം ഓഫ് ദ റോസ് - Name of the Rose)എന്ന നോവലിന്റെ രചനയിൽ കലാശിച്ചതെന്നും എക്കോ പറയുന്നു.
കുറ്റാന്വേഷണകഥ
പുസ്തകങ്ങളെക്കുറിച്ചുള്ള പുസ്തകം, പ്രതീകശാസ്ത്രം ഉപയോഗിച്ച് രചിക്കപ്പെട്ട ആദ്യത്തെ നോവൽ എന്നൊക്കെ വിശേഷിക്കപ്പെട്ട ഈ കൃതിയുടെ ഇതിവൃത്തം, ക്രി.
1327-ൽ ഇറ്റലിയിലെ ബെനഡിക്റ്റൻ സന്യാസാശ്രമങ്ങളിലൊന്നിൽ നടന്നതായി സങ്കല്പ്പിക്കപ്പെടുന്ന ഒരു കൊലപാതകപരമ്പരയുടെ അന്വേഷമാണ്.
ബെനഡിക്റ്റന്മാരുടെ ആ സന്യാസാശ്രമത്തിൽ ആയിടെ നടന്ന കൊലപാതകങ്ങളെക്കുറിച്ചുള്ള അന്വേഷണത്തിന്റെ ചുമതലകിട്ടിയത് സന്ദർഭവശാൽ അവിടെയെത്തിയ ഫ്രാൻസിസ്കൻ സന്യാസിയായ ബാസ്കർ‌വില്ലിലെ വില്യമിനായിരുന്നു.
വില്യമിനെ സഹായിക്കാൻ ഉണ്ടായിരുന്നത്, അദ്ദേഹത്തിന്റെ ശിഷ്യനും സഹചാരിയും ആയിരുന്ന മെൽക്കിലെ അഡ്സോ എന്ന യുവ ബനഡിക്ടൻ സന്യാസാർഥിയായിരുന്നു.
വർഷങ്ങൾക്കുശേഷം, വൃദ്ധനായ അഡ്സോ സംഭവങ്ങളെ അനുസ്മരിക്കുന്ന രൂപത്തിലാണ് നോവൽ എഴുതിയിരിക്കുന്നത്.
ഏഴുദിവസത്തെ സംഭവങ്ങൾ വിവരിക്കുന്നതിനാൽ നോവലിന് ഏഴ് ഭാഗങ്ങളുണ്ട്.
ഓരോഭാഗവും അദ്ധ്യായങ്ങളുടെ സ്ഥാനത്ത് സന്യാസാശ്രമത്തിലെ പ്രാർത്ഥനായാമങ്ങളുടെ അടിസ്ഥാനത്തിൽ വിഭജിക്കപ്പെട്ടിരിക്കുന്നു.
ചിരിയുടെ ശരി
‍സന്യസാശ്രമത്തിലെ ഗ്രന്ഥശാല യൂറോപ്പ് മുഴുവൻ പേരെടുത്തിരുന്നു.
അവർക്ക് ഗ്രന്ഥശാല അറിവിന്റെ സ്രോതസ്സെന്നതിനു പകരം ഏറ്റവും നിരുപദ്രവകരമായതല്ലാത്ത എല്ലാ അറിവിലേക്കുമുള്ള വഴി നിയന്ത്രിക്കാനും അടക്കാനുള്ള ഉപകരണമായിരുന്നു.
നോവലിന്റെ ആഖ്യാനശൈലിയുടെ ഏകദേശരൂപം കിട്ടാൻ അതിന്റെ ഒരദ്ധ്യായത്തിൽ നടക്കുന്ന "ചിരിയുടെ ശരി" (licitness of laughter)യെക്കുറിച്ചുള്ള ചർച്ച വായിച്ചാൽ മതി.
ഹാസ്യം അക്രൈസ്തവമായ ഒരു രസമാണെന്നും ചിരി അനാശാസ്യമാണെന്നുമാണ് അക്കാലത്തെ ഒരു വിശ്വാസധാര പഠിപ്പിച്ചിരുന്നത്.
അവതരിച്ച ദൈവവ‍ചനമായ ക്രിസ്തു എപ്പോഴെങ്കിലും ചിരിച്ചിട്ടുണ്ടാകുമോ എന്നത് അന്ന് ഏറെ ചർച്ചചെയ്യപ്പെട്ട ഒരു വിഷയമായിരുന്നു.
ആദ്യകാല സഭാപിതാക്കന്മാരിൽ ഒരുവനായ യോഹന്നാൻ ക്രിസോസ്തമസ് , ക്രിസ്തു ഒരിക്കലും ചിരിച്ചിട്ടുണ്ടവില്ല എന്നായിരുന്നത്രെ പഠിപ്പിച്ചത്.
ഗുപ്തഗ്രന്ഥം
ക്രിസ്തുവിനേയും ക്രിസ്തുമതത്തേയും കുറിച്ചുള്ള ഈ വികലധാരണ നിലനിർത്താൻ എന്തു വിലകൊടുക്കാനും അസഹിഷ്ണുക്കൾ തയ്യാറായിരുന്നു.
തോമസ് അക്വീനാസിനെയും മറ്റും പോലുള്ളവരുടെ പഠനങ്ങളുടെ ഫലമായി അരിസ്റ്റോട്ടിലിന്റെ രചനകൾക്ക് അക്കാലത്ത് വലിയ സ്വീകാര്യത കിട്ടിയിരുന്നതുകൊണ്ട്, അരിസ്റ്റോട്ടിലും ഫലിതവിരുദ്ധനായിരുന്നു എന്നു സ്ഥാപിക്കേണ്ടത് ആവശ്യമായിരുന്നു.
അരിസ്റ്റോട്ടിലിന്റെ കാവ്യമീമാംസാഗ്രന്ഥമായ പോയറ്റിക്സിന്റെ(Poetics) ട്രാജഡിയെ സംബന്ധിച്ച ആദ്യഭാഗമേ ഇന്ന് ലഭ്യമായിട്ടുള്ളുവെങ്കിലും ആ ഗ്രന്ഥത്തിന് കോമഡിയെ സംബന്ധിച്ച ഒരു രണ്ടാം ഭാഗവും ഉണ്ടെന്ന് വിശ്വാസമുണ്ട്.
സന്യാസാശ്രമത്തിലെ ഗ്രന്ഥശാലയിൽ ആ രണ്ടാം ഭാഗത്തിന്റെ ഒരു പ്രതി ഉണ്ടായിരുന്നെങ്കിലും, അങ്ങനെയൊരു ഗ്രന്ഥം എഴുതപ്പെട്ടിട്ടേയില്ല എന്നായിരുന്നു ഗ്രന്ഥശാലയെ നിയന്തിച്ചിരുന്നവർ പറഞ്ഞിരുന്നത്.
ആയിടക്ക് ക്രൈസ്തവവൽക്കരിക്കപ്പെട്ട അരിസ്റ്റോട്ടിലിന്റെ മുദ്രപതിച്ച് ഹാസ്യത്തിന് സ്വീകാര്യത നൽകുന്നത് ഒഴിവാക്കാനായിരുന്നു അങ്ങനെ ചെയ്തത്.
ഗ്രന്ഥശാലയിലെ വിജ്ഞാനശേഖരത്തെ ആവുന്നിടത്തോളം അപ്രാപ്യമാക്കാനായി ഗൂഢമുദ്രകളുടേയും, ഭിത്തികളുടേയും, ഗുഹ്യമാർഗങ്ങളുടേയും ഒരു പ്രതിരോധനിര തന്നെ അതിനെ നിയന്ത്രിച്ചിരുന്നവർ മെനഞ്ഞെടുത്തിരുന്നു.
അതു കടന്ന് ഗ്രന്ഥങ്ങളുടെ ലോകം പ്രപിക്കാൻ ശ്രമിക്കുന്നവർ ജീവൻ അപകടപ്പെടുത്തുകയായിരുന്നു.
ഒരുകൊലപാതകം മാത്രം നടന്നിരുന്നപ്പോഴാണ് വില്യമിന് അന്വേഷണത്തിന്റെ ചുമതല കിട്ടിയത്.
കൊല്ലപ്പെട്ടിരുന്നത് ഗ്രന്ഥശാലയിൽ നിർമ്മിക്കപ്പെടുന്ന കൈയ്യെഴുത്തുപ്രതികളിൽ ചിത്രങ്ങൾ വരച്ചുചേർ‍ത്തിരുന്ന അഡെൽമോ എന്ന യുവസന്യാസിയായിരുന്നു.
എന്നാൽ അന്വേഷണം പുരോഗമിക്കുന്നതിനിടെ മറ്റ് അഞ്ചു പേർ കൂടി കൊല്ലപ്പെട്ടു.
ഗ്രന്ഥശാലയിൽ മറ്റുഭാഷകളിലെ കൃതികൾ ലത്തീനിലേക്കു പരിഭാഷപ്പെടുത്തിയിരുന്ന വെനാന്റിയസ്, ഉപലൈബ്രേറിയൻ ബെരൻ‌ഗർ, പച്ചമരുന്നു വിദഗ്ദ്ധൻ(Herbalist) സെവേറിനസ്, ലൈബ്രേറിയൻ മലാക്കി എന്നിവരും എറ്റവുമൊടുവിൽ ആശ്രമാധിപൻ ആബോയും ആണ് അന്വേഷണത്തിനിടെ പലവിധത്തിൽ വധിക്കപ്പെട്ടത്.
അന്വേഷണത്തിന്റെ പുരോഗതിയിൽ ഗ്രന്ഥശാലയിലെ ഗോപ്യഗ്രന്ഥങ്ങളും കൊലപാതകപരമ്പരയുമായുള്ള ബന്ധം വെളിവായെങ്കിലും നോവൽ അവസാനിക്കുന്നത് ഗ്രന്ഥശാലയും അതിലെ അമൂല്യനിധികളും അഗ്നിക്കിരയാക്കപ്പെടുന്നതോടെയാണ്.
ഈ പരിണതിയുടെ പ്രധാന കാരണക്കാരൻ കടുത്ത യാഥാസ്ഥികനായ ഷൊർഷ് (Jorge) എന്ന അന്ധസന്യാസിയായിരുന്നു.
ഒരു അസമാന്യ സൃഷ്ടിയായ അയാൾ നോവലിലെ ഏറ്റവും ഇരുണ്ട കഥാപത്രമാണ്. 'റോസ്' ന്റെ വിജയം
കഥയുടെ സങ്കീർണ്ണതക്കുപുറമേ, അതിൽ ഇടക്കിടെ അർത്ഥം സൂചിപ്പിക്കാതെ ലത്തീൻ ഭാഷയിൽ കൊടുത്തിരിക്കുന്ന ഭാഗങ്ങളും വായനക്കാരെ അകറ്റാൻ പോന്നതാണ്.
അതിന്റെ സിനിമാരൂപവും വലിയ ജനപ്രീതി നേടിയെങ്കിലും നോവൽ സിനിമയാക്കാൻ അനുമതി നൽകിയതിൽ എക്കോ പിന്നീട് പശ്ചാത്തപിച്ചു.
നോവൽ വായിച്ചവരിൽ ഒട്ടേറെപ്പേർ ചലച്ചിത്രം കണ്ടശേഷമാണ് വായനയിലേക്കു വന്നതെന്നും, നോവലിലെ കഥാപാത്രങ്ങളെയും സംഭവങ്ങളേയും ചലച്ചിത്രത്തിന്റെ കണ്ണാടിയിൽ കൂടിയാണ് അത്തരം വായനക്കാർ കാണുകയെന്നും തന്റെ കഥ വായനക്കാരനോട് ആദ്യം പറയുന്നത് മറ്റൊരാളാവുകയെന്നത് എഴുത്തുകാരന് സംതൃപ്തി നൽകാത്ത അനുഭവമാണെന്നും അദ്ദേഹം പറയുന്നു.
1995-ൽ മൂന്നാമത്തെ നോവലായ ഇന്നലെയുടെ ദ്വീപും 2000-ൽ നാലാമത്തേതായ ബൗഡോളിനോ യും വെളിച്ചം കണ്ടു.
നോവലുകളിൽ ഏറ്റവും ഒടുവിൽ(2004) പ്രസിദ്ധീകരിച്ചത് ദ മിസ്റ്റീരിയസ് ഫ്ലേം ഓഫ് ക്വീൻ ലോനാ ആണ്.
അവലംബം ↑ A short biography of Umberto Eco http://www.themodernword.com/eco/eco_biography.html Archived 2010-06-09 at the Wayback Machine .
↑ Books and Writers, Umberto Eco (1932-), Pseudonym: Dedalus - http://www.kirjasto.sci.fi/ueco.htm Archived 2015-02-10 at the Wayback Machine .
↑ The Name of the Rose(Second Day, Terce)(വില്യം വീവറുടെ ഇംഗ്ലീഷ് പരിഭാഷ) ↑ "I am a Professor who writes novels on Sundays".
കുറിപ്പുകൾ മദ്ധ്യകാല തത്ത്വചിന്തകനായ ഓക്കാമിലെ വില്യമിന്റെ നിഴൽ വീണതെന്നു പറയെപ്പെടുന്ന ഈ കഥാപാത്രത്തിന്റെ പേര്, ഷെർലോക് ഹോംസ് കഥകളുടെ സ്രഷ്ടാവായ കൊണോൻ ഡോയ്‌ലിന്റെ Hound of Baskervilles-നെയും അനുസ്മരിപ്പിക്കും.
റോസിറ്റ ഫോർബ്സ് ഇംഗ്ലീഷ് വിലാസം https://ml.wikipedia.org/wiki/Rosita_Forbes ദി സീക്രട്ട് ഓഫ് സഹാറ: കുഫാര (1921) യിൽ പ്രസിദ്ധീകരിച്ച റോസിറ്റ ഫോർബ്സിന്റെ ഒരു ചിത്രം; BHL25263784
റോസിറ്റ ഫോർബ്സ് (മുമ്പ്, ജോവാൻ റോസിറ്റ ടോർ, ജീവിതകാലം: 16 ജനുവരി 1890 - 30 ജൂൺ 1967) ഒരു ഇംഗ്ലീഷ് സഞ്ചാര സാഹിത്യകാരിയും നോവലിസ്റ്റും പര്യവേക്ഷകയുമായിരുന്നു.1920–1921 ൽ ലിബിയയിലെ കുഫ്ര ഒയാസിസ് പാശ്ചാത്യർക്കുനേരേ കൊട്ടിയടക്കപ്പെട്ടിരുന്ന ഒരു കാലഘട്ടത്തിൽ ഈജിപ്ഷ്യൻ പര്യവേക്ഷകനായ അഹമ്മദ് ഹസ്സാനെയ്‌നോടൊപ്പം അവിടം സന്ദർശിച്ച ആദ്യത്തെ യൂറോപ്യൻ വനിതയായിരുന്നു റോസിറ്റ.
ഇംഗ്ലണ്ടിലെ ലിങ്കണിനടുത്തുള്ള റൈസ്ഹോം ഹാളിൽ ഭൂവുടമയായ ഹെർബർട്ട് ജെയിംസ് ടോർ, റോസിറ്റ ഗ്രഹാം ടോർ എന്നിവരുടെ മൂത്ത പുത്രിയായാണ് ജോവാൻ റോസിറ്റ ടോർ ജനിച്ചത്.
അവളുടെ പിതാവ് പാർലമെന്റ് അംഗമായിരുന്നു.
ഒന്നാം ലോകമഹായുദ്ധകാലത്ത് ജോവാൻ ഫ്രാൻസിൽ രണ്ടുവർഷത്തോളം ആംബുലൻസ് ഓടിക്കുന്ന പ്രവൃത്തിയിലേർപ്പെട്ടിരുന്നു.
1917 മുതൽ 1918 വരെയുള്ള​കാലത്ത് അസന്തുഷ്ടയായ മറ്റൊരു സൈനിക ഭാര്യയായിരുന്ന അർമോറൽ മെയ്‌നർട്ട്ഷാഗനുമൊത്ത് അവർ 30 രാജ്യങ്ങൾ സന്ദർശിച്ചു.
യുദ്ധാനന്തരം അവളും മെയ്‌നർട്ട്ഷാഗനും "കുറച്ച് പണവും എന്നാൽ സൂക്ഷ്‌മബുദ്ധിയുമായി" വടക്കേ ആഫ്രിക്കയിലൂടെ യാത്ര ചെയ്തു.
അനന്തരം അവരുടെ ആദ്യ പുസ്തകമായ 'അൺകണ്ടക്റ്റട് വാണ്ടറേഴ്സ്' (1919) രചിക്കപ്പെട്ടു.
അടുത്ത വർഷം, 1921 ൽ കുഫ്ര ഒയാസിസ് സന്ദർശിക്കാൻ "സിറ്റ് ഖാദിജ" എന്ന അറബ് വനിതയായി അവൾ വേഷപ്പകർച്ച നടത്തുകയും ആ സ്ഥലം കണ്ട അറിയപ്പെടുന്ന ആദ്യത്തെ യൂറോപ്യൻ വനിതയായി (രണ്ടാമത്തെ യൂറോപ്യൻ) മാറുകയും ചെയ്തു.
തന്റെ യാത്രാ ഗൈഡായിരുന്ന ഹസ്സാനൈൻ ബേയെ യാത്രയുടെ ഒരു ചെറിയ ഭാഗത്തിൽ മാത്രം ചിത്രീകരിച്ച രീതി അവളുടെ പുസ്തകത്തിന്റെ നിരൂപകരും സഹപ്രവർത്തകരും വിമർശിക്കുകയും, അദ്ദേഹം ഓക്സ്ഫോർഡ് വിദ്യാഭ്യാസമുള്ള ഒരു നയതന്ത്രജ്ഞനായിരുന്നുവെന്ന് ചൂണ്ടിക്കാട്ടുകയും ചെയ്തു.
1937 ൽ റോസിറ്റ ഫോബ്‌സ് ഇന്ന് ലിബിയയിലും ഉസ്ബെക്കിസ്ഥാനിലുമായി നിലനിൽക്കുന്നതും സഹാറ മുതൽ സമർഖണ്ട് വരെയുള്ള സ്ഥലങ്ങൾ സന്ദർശിച്ചതുമായ രണ്ടാമത്തെ പാശ്ചാത്യ വംശജയും ആദ്യത്തെ പാശ്ചാത്യ വനിതയുമായിരുന്നു.
അവൾക്ക് ഒരു യഥാർത്ഥ യാത്രക്കാരിയുടെ വൈഭവം ഉണ്ടായിരുന്നതിനാൽ; നാട്ടുകാരുമായി താമസിക്കുകയും  ഇടപഴകുകയും ചെയ്യുന്നതോടൊപ്പം യാത്രയ്ക്കിടയിലെ ഏക സ്ത്രീയായിരുന്നുവെങ്കിൽക്കൂടി അഫ്ഗാനികൾ, ഇന്ത്യക്കാർ, താജിക്, ഉസ്ബെക്കുകൾ, കസാഖുകൾ, അഫ്ഗാനികൾ എന്നിവരുമായി ചങ്ങാത്തം സ്ഥാപിക്കുകയും നാട്ടുകാരുമായി നല്ല ബന്ധം പുലർത്തുകയും ചെയ്തു. 'ദ സഹാറ ടു സമർഖണ്ട്' എന്ന അവളുടെ യാത്രാവിവരണത്തിൽ ഈ യാത്ര വിവരിച്ചിരിക്കുന്നു.
റോസിറ്റ ഫോർബ്സിനെ ഒരു ധീരയും രസകരമായി യാത്രാ വിവരണം നടത്തുന്ന സഞ്ചാര സാഹിത്യകാരിയും യുദ്ധങ്ങൾക്കിടയിലെ പ്രഭാഷകയായും ഒരു നോവലിസ്റ്റായും പ്രേക്ഷകർ വിലയിരുത്തിയെങ്കിലും,1930 കളിൽ അഡോൾഫ് ഹിറ്റ്ലറുമൊത്ത് ഒരു പൂന്തോട്ടത്തിലൂടെ നടന്നുപോയതിനെക്കുറിച്ചും ബെനിറ്റോ മുസ്സോളിനിയുമായുള്ള കൂടിക്കാഴ്ചയെക്കുറിച്ചുമുള്ള വിവരണങ്ങൾ അവളുടെ പ്രശസ്തിക്ക് ഒരു പരിധിവരെ കളങ്കമുണ്ടാക്കി.
1940-ൽ  'ദിസ് മെൻ ഐ ന്യൂ' എന്ന പേരിൽ അഭിമുഖങ്ങളുടെ ഒരു പുസ്തകം പ്രസിദ്ധീകരിച്ചുകൊണ്ട് ഈ വ്യക്തികളുടെ രാഷ്ട്രീയം റിപ്പോർട്ട് ചെയ്യുകയാണെന്നും അവരെ അംഗീകരിക്കുന്നില്ലെന്നും അവർ പറഞ്ഞിരുന്നു.
കാനഡയിലെയും അമേരിക്കയിലെയും ബ്രിട്ടീഷ് യുദ്ധശ്രമത്തെ പിന്തുണച്ചുകൊണ്ട് അവർ പ്രഭാഷണം നടത്തി.
റോയൽ ജിയോഗ്രാഫിക്കൽ സൊസൈറ്റിയുടെ സമിതി അംഗം ആയിരുന്ന ഫോബ്‌സിന് റോയൽ ആന്റ്‌വെർപ് ജിയോഗ്രാഫിക്കൽ സൊസൈറ്റിയിൽ നിന്നും ഫ്രഞ്ച് ജിയോഗ്രാഫിക്കൽ സൊസൈറ്റിയിൽ നിന്നും മെഡലുകളും 1924 ൽ റോയൽ സൊസൈറ്റി ഓഫ് ആർട്‌സിൽ നിന്നും ഒരു അവാർഡും നേടിയിരുന്നു. 'ഫ്രം റെഡ് സീ ടു ബ്ലൂ നൈൽ' എന്ന പേരിൽ ഒരു ആദ്യകാല യാത്രാ ചിത്രം അവർ നിർമ്മിക്കുകയും അവരുടെ രണ്ട് നോവലുകളായ 'ഇഫ് ദ ഗോഡ്സ് ലാഫ്', 'അക്കൗണ്ട് റെൻഡേർഡ്' എന്നിവ യഥാക്രമം 'ഫൈറ്റിംഗ് ലവ്' (1927), 'ദി വൈറ്റ് ഷെയ്ക്ക്' (1928) എന്നീ നിശ്ശബ്ദ സിനിമകൾക്ക് അടിസ്ഥാനമായി മാറുകയും ചെയ്തു.
1924-ൽ അവളുടെ ജീവചരിത്രമായ ‘ദി സുൽത്താൻ ഓഫ് ദി മൌണ്ടൻസ്: ദി ലൈഫ് ഓഫ് സ്റ്റോറി ഓഫ് റെയ്‌സുലി’യുടെ പ്രമേയം 1972-ൽ ജോൺ മിലിയസ് ‘ ദി വിൻഡ് ആൻഡ് ലയൺ ’ എന്ന പേരിൽ സിനിമയ്ക്കായി സ്വീകരിച്ചു.
ജോവാൻ റോസിറ്റ ടോർ 1911 ൽ കേണൽ റോബർട്ട് ഫോസ്റ്റർ ഫോർബ്സിനെ വിവാഹം കഴിച്ചു.
1917 ൽ അവർ അയാളെ ഉപേക്ഷിച്ച്  പോകുകയും വിവാഹമോചനം നേടിയശേഷം വിവാഹ മോതിരം വിറ്റ് ദക്ഷിണാഫ്രിക്കയിലേക്ക് കപ്പൽ കയറുകയും ചെയ്തു.
കേണൽ ആർതർ തോമസ് മഗ്രാത്തിനെ 1921 ൽ വീണ്ടും വിവാഹം കഴിച്ചു.
1962 ൽ വിധവയായിത്തീർന്ന അവർ, 1967 ൽ 77 വയസ്സുള്ളപ്പോൾ ബെർമുഡയിലെ വാർ‌വിക്കിലെ ഭവനത്തിൽവച്ച് അന്തരിച്ചു.
കൃതികൾ അൺകണ്ടക്റ്റട് വാണ്ടറേഴ്സ് , 1919 ദ സീക്രട്ട് ഓഫ് ദ സഹാറ: കുഫാറ , 1921 ദ സുൽത്താൻ ഓഫ് ദ മൌണ്ടൻസ്; ദ ലൈഫ് സ്റ്റോറി ഓഫ് റെയ്സുലി , 1924 ഫ്രം റെഡ് സീ ടു ബ്ലൂ നൈൽ; അബിസീനിയൻ അഡ്വഞ്ചർ , 1925 ( ഫ്രം റെഡ് സീ ടു ബ്ലൂ നൈൽ; എ തൌസന്റ് മൈൽസ് ഓഫ് എത്യോപ്യ എന്ന പേരിലും പ്രസിദ്ധീകരിച്ചു ) അഡ്വഞ്ചർ , 1928 കോൺഫ്ലിക്റ്റ്; അങ്കോറ ടു അഫ്ഗാനിസ്ഥാൻ , 1931 എയ്റ്റ് റിപ്പബ്ലിക്സ് ഇൻ സേർച്ച് ഓഫ് ഫ്യൂച്ചർ; എവലൂഷൻ റവലൂഷൻ ഇൻ സൌത്ത് അമേരിക്ക , 1932 വിമൻ കോൾഡ് വൈൽഡ് , 1935 ഫോർബിഡൻ റോഡ് - കാബൂൾ ടു സമർഖണ്ഡ് , 1937 ദീസ് ആർ റീയൽ പീപ്പിൾ , 1937 എ യുണികോൺ ഇൻ ദ ബഹാമാസ് , 1939 ഇന്ത്യ ഓഫ് ദ പ്രിൻസസ് , 1939 ദീസ് മെൻ ഐ ന്യൂ , 1940 ജിപ്സി ഇൻ ദ സൺ , 1944 അപ്പോയിന്റ്മെന്റ് വിത് ഡെസ്റ്റിനി , 1946 ഹെൻറി മോർഗൻ, പൈററ്റ് , 1946 സർ ഹെൻറി മോർഗൻ, പൈററ്റ് പയനിയർ , 1948 ഐലന്റ്സ് ഇൻ ദ സൺ , 1949 അവലംബം ↑ Dorothy Middleton, "(Joan) Rosita Forbes" in Oxford Dictionary of National Biography (Oxford University Press 2004).
↑ Duncan J. D. Smith, Rosita Forbes Biography (2009), at Slideshare.
↑ Arita Baasjens, Desert Songs: A Woman Explorer in Egypt and Sudan (American University of Cairo Press 2008): 44-45.
ISBN ↑ H. M. Teo, "Gypsy in the Sun: The Transnational Life of Rosita Forbes" in Desley Deacon, Penny Russell, and Angela Woollacott, eds.
, Transnational Lives: Biographies of Global Modernity, 1700-Present (Palgrave Macmillan 2010): 273-285.
ISBN 9781349315789 ↑ Duncan J. D. Smith, Rosita Forbes Biography (2009), at Slideshare.
↑ "The Wind, the Lion, and Rosita Forbes" Tangier American Legation Institute for Moroccan Studies (2 October 2012).
↑ Dorothy Middleton, "(Joan) Rosita Forbes" in Oxford Dictionary of National Biography (Oxford University Press 2004).
റോസിന ഹൈക്കൽ ഇംഗ്ലീഷ് വിലാസം https://ml.wikipedia.org/wiki/Rosina_Heikel റോസിന ഹൈക്കൽ 1875-ൽ.
എമ്മ റോസിന ഹൈക്കൽ (ജീവിതകാലം: 17 മാർച്ച് 1842 - 13 ഡിസംബർ 1929) ഒരു ഫിന്നിഷ് മെഡിക്കൽ ഡോക്ടറും ഫെമിനിസ്റ്റുമായിരുന്നു.
1878-ൽ ഫിൻലൻഡിലെ ആദ്യത്തെ വനിതാ ഫിസിഷ്യനായിത്തീർന്ന അവർ, ഗൈനക്കോളജിയിലും പീഡിയാട്രിക്സിലുമാണ് വൈദഗ്ദ്ധ്യം നേടിയത്.
കാൾ ജോഹാൻ ഹൈക്കൽ, ക്രിസ്റ്റീന എലിസബറ്റ് ഡോബിൻ എന്നിവരുടെ മകളായി 1842 മാർച്ച് 17 ന് കാസ്‌കിനെൻ പട്ടണത്തിലാണ് റോസിന ജനിച്ചത്.
പിതാവ് കാൾ ജോഹാൻ ഹൈക്കൽ ഔലു, കൊക്കോല എന്നിവിടങ്ങളിലെ മേയറായി സേവനമനുഷ്ടിച്ചിരുന്ന വ്യക്തിയായിരുന്നു.
അവളുടെ സഹോദരന്മാരായ ആൽഫ്രഡും എമിലും വൈദ്യശാസ്തം അഭ്യസിച്ചിരുന്നവരായിരുന്നു.
വാസ, ജാക്കോബ്‌സ്റ്റാഡ്, പോർവൂ, ഹെൽസിങ്കി എന്നിവിടങ്ങളിലെ വിദ്യാലയങ്ങളിൽ പഠനം നടത്തിയ അവർ ഒരു മികച്ച വിദ്യാർത്ഥിനിയെന്ന നിലയിൽ ശ്രദ്ധിക്കപ്പെട്ടു.
ചെറുപ്പം മുതലേ, ലിംഗഭേദമില്ലാതെ എല്ലാവർക്കും വിദ്യാഭ്യാസം തുല്യമാകണമെന്ന് വിശ്വസിച്ചിരുന്ന അവർ, 1862-ഓടെ തന്റെ സഹോദരങ്ങളുടെ പാത പിന്തുടർന്ന് ഒരു ഡോക്ടറാകാൻ  തീരുമാനിച്ചു.
സ്ത്രീകളെ വൈദ്യശാസ്ത്രം പഠിക്കാൻ അനുവദിക്കുമായിരുന്നുവെങ്കിലും അക്കാലത്ത് ഫിന്നിഷ് സർവ്വകലാശാലകളൊന്നുംതന്നെ ഇതിനുള്ള സൌകര്യങ്ങൾ ഉണ്ടായിരുന്നില്ല.
അതിനാൽ സ്റ്റോക്ക്ഹോം ജിംനാസ്റ്റിക്സ് ഇൻസ്റ്റിറ്റ്യൂട്ടിൽ ഫിസിയോതെറാപ്പിയിൽ പരിശീലനം നേടാൻ അവൾ സ്വീഡനിലേക്ക് പോയി.
1866-ൽ കോഴ്‌സ് പൂർത്തിയാക്കി ഹെൽസിങ്കിയിലേക്ക് മടങ്ങിയെത്തിയ അവർ, അവിടെ ഒരു വർഷത്തിനുശേഷം മിഡ്‌വൈഫറിയി ൽ ഒരു കോഴ്‌സ് പൂർത്തിയാക്കി.
ശരീരശാസ്ത്രത്തിലും ഫിസിയോളജിയിലും കൂടുതൽ ശിക്ഷണം ലഭിക്കുന്നതിനായി 1869-ൽ അവൾ വീണ്ടും സ്റ്റോക്ക്ഹോം സന്ദർശിച്ചു.
1870-ൽ ഹെൽസിങ്കി സർവ്വകലാശാലയിൽ ഫിസിയോളജി ലെക്ചറുകളിൽ പങ്കെടുക്കാൻ അനുമതി ലഭിച്ച ഹെയ്ക്കലിന്, 1871-ൽ യൂണിവേഴ്സിറ്റിയിൽ വൈദ്യശാസ്ത്രം പഠിക്കാൻ പ്രത്യേക അനുമതിയും ലഭിച്ചു.
1878-ൽ മെഡിക്കൽ ബിരുദം നേടിയ അവർ ഫിൻലൻഡിലെ ആദ്യത്തെ വനിതാ ഫിസിഷ്യൻ, നോർഡിക് രാജ്യങ്ങളിലെ ആദ്യത്തെ വനിതാ ഫിസിഷ്യൻ എന്നീ നിലകളിൽ അറിയപ്പെട്ടു.
കരിയർ വൈദ്യരംഗം
പരിശീലനത്തിന് പരിമിതമായ ലൈസൻസ് മാത്രം  അനുവദിക്കപ്പെട്ടിരുന്ന ഹൈക്കലിന് സ്ത്രീകളെയും കുട്ടികളെയും മാത്രം ചികിത്സിക്കാനുള്ള അനുവാദമേ ഉണ്ടായിരുന്നുള്ളു.
1878-ൽ സ്റ്റോക്ക്‌ഹോമിലും കോപ്പൻഹേഗനിലും പരിശീലനം നടത്തിയ അവർ, 1879-ൽ സ്ത്രീകളുടെയും കുട്ടികളുടെയും ആരോഗ്യത്തിൽ വൈദഗ്ദ്ധ്യം നേടുന്നതിനായി വാസയിലേക്ക് താമസം മാറി.
1884 വരെ അവൾക്ക് ഫിന്നിഷ് മെഡിക്കൽ സൊസൈറ്റിയിൽ അംഗമായി രജിസ്റ്റർ ചെയ്യാൻ കഴിഞ്ഞില്ല.
1883-ൽ ഹെൽസിങ്കിയിൽ സിറ്റി ഗൈനക്കോളജിസ്റ്റ് എന്ന തസ്തിക അവർക്കായി സൃഷ്ടിക്കപ്പെടുകയും 1889-ൽ ഇത് സിറ്റി ഗൈനക്കോളജിസ്റ്റ് അൻറ് പീഡിയാട്രീഷ്യൻ എന്ന തസ്തികയായി മാറുകയും ചെയ്തു.
1901 വരെ ഈ തസ്തികയിൽ തുടർന്ന ഹൈയ്‌ക്കൽ 1906 വരെ ഒരു സ്വകാര്യ ഹെൽസിങ്കി പ്രാക്ടീസ് തുടരുകയും ചെയ്തു.
മെഡിക്കൽ പ്രാക്ടീസിനു പുറത്ത്, സ്ത്രീകളുടെ അവകാശ പ്രസ്ഥാനത്തിന്റെയും ഫെമിനിസ്റ്റ് അസോസിയേഷനായ നൈസാസിയാലിറ്റോ യൂണിയോനിൻറേയും ഒരു സജീവ വക്താവായിരുന്നു ഹൈക്കൽ.
ഹെൽസിങ്കിയിൽ 1929 ഡിസംബർ 13-ന് ഹെയ്‌ക്കൽ അന്തരിച്ചു.
ഹെൽസിങ്കിയിലെ ഹിറ്റാനിമി സെമിത്തേരിയിൽ അവളെ സംസ്കരിച്ചു.
അവലംബം ↑ {{ cite web }} :  CS1 maint: unrecognized language ( link ) ↑ ↑ {{ cite web }} :  CS1 maint: unrecognized language ( link ) ↑ {{ cite web }} :  CS1 maint: unrecognized language ( link ) ↑ ↑ ↑ ↑ ↑ ↑ {{ cite web }} :  CS1 maint: unrecognized language ( link ) ↑ ↑ {{ cite web }} :  CS1 maint: unrecognized language ( link ) ↑ ↑ {{ cite web }} :  CS1 maint: unrecognized language ( link ) ↑
റോസുവാസ്റ്റാറ്റിൻ ഇംഗ്ലീഷ് വിലാസം https://ml.wikipedia.org/wiki/Rosuvastatin ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ഫെബ്രുവരി മുതൽ തുടരുന്നു.
രക്തത്തിലെ ഉയർന്ന കൊളസ്ട്രോൾ കുറയ്ക്കാൻ ഉപയോഗിക്കുന്ന മരുന്നാണ് റോസുവാസ്റ്റാറ്റിൻ .
രക്തത്തിലെ കൂടിയ കൊളസ്ട്രോൾ ,
ഹൃദ്രാഗങ്ങൾ അവലംബം ↑ http://www.ajconline.org/article/S0002-9149(01)01454-0/abstract ↑ https://en.m.wikipedia.org/wiki/Rosuvastatin#cite_note-fdaap-12 ↑ http://www.nejm.org/doi/full/10.1056/NEJMoa0807646
റോസി മാലെക്-യൊനാൻ ഇംഗ്ലീഷ് വിലാസം https://ml.wikipedia.org/wiki/Rosie_Malek-Yonan
റോസി മാലെക്-യൊനാൻ (ജനനം: ജൂലൈ 4, 1965 ) ഒരു അസീറിയൻ -അമേരിക്കൻ നടി, എഴുത്തുകാരി, സംവിധായിക, പൊതു വ്യക്തിത്വം, ആക്ടിവിസ്റ്റ് എന്നീ നിലകളിൽ പ്രശസ്തയായ വനിതയാണ്.
മാലെക്-യൊനാൻ തന്റെ ചെറുപ്രായത്തിൽത്തന്നെ ഒരു പ്രശസ്ത പിയാനോ വായനക്കാരിയായി മാറിയിരുന്നു.
കേംബ്രിഡ്ജ് സർവകലാശാലയിൽ നിന്ന് ബിരുദം നേടിയശേഷം അമേരിക്കൻ ഐക്യനാടുകളിൽ സ്ഥിരതാമസമാക്കിയ അവർ അവിടെ സംഗീതത്തിലും നാടകകലയിലുമായി മുഴുകിക്കൊണ്ട് തന്റെ ഒരു ഔദ്യോഗിക ജീവിതം തുടർന്നു.
ഒരു നടിയെന്ന നിലയിൽ അപ് ക്ലോസ് പേഴ്സണൽ (1996), റെൻ‌ഡിഷൻ (2007), ഡൈനാസ്റ്റി, സി‌എസ്‌ഐ: മിയാമി, ജാഗ്, ഇആർ, ബാബിലോൺ 5 എന്നിവയുൾപ്പെടെ 30 ലധികം സിനിമകളിലും ടെലിവിഷൻ പരമ്പരകളിലും അവർ അഭിനയിച്ചു.
ഒന്നാം ലോകമഹായുദ്ധസമയത്തെ അസീറിയൻ വംശഹത്യ നടന്ന കാലഘട്ടത്തെ ആധാരമാക്കി ചരിത്രപരമായ നോവൽ ‘ദി ക്രിംസൺ ഫീൽഡ്’ അവർ രചിക്കുകയും ആധുനിക അസീറിയക്കാർക്കിടയിൽ ഏറ്റവും പ്രചാരമുള്ള ഗദ്യഗ്രന്ഥങ്ങളിലൊന്നായി ഈ പുസ്തകം മാറുകയും ചെയ്തു.
ഇറാനിലെ ടെഹ്‌റാനിലാണ് മാലെക്-യോനാൻ ഭൂജാതയായത്.
മാലെക്-യൊനാന്റെ പിതാവ് ജോർജ്ജ് മാലെക്-യൊനാൻ (ജീവിതകാലം: 1924-2014) ഇറാനിലെ ഒരു അന്താരാഷ്ട്ര അഭിഭാഷകനായിരുന്നു.
പഹ്‌ലവി രാജവംശം അവസാനിക്കുന്നതുവരെയുള്ള കാലഘട്ടത്തിൽ ഇറാനിയൻ വിമൻസ് അസോസിയേഷന്റെ ഔദ്യോഗികാംഗീകാരം ലഭിച്ച ഏക അംഗീകൃത സംഘടനയായ അസീറിയൻ വിമൻസ് ഓർഗനൈസേഷനു തുടക്കമിടുകയും അതിൽ അദ്ധ്യക്ഷത വഹിക്കുകയും ചെയ്ത ഒരു കർമ്മോത്സുകയായിരുന്നു മാലെക്-യോനന്റെ മാതാവായിരുന്ന ലിഡ മാലെക്-യോനാൻ (ജീവിതകാലം: 1928-2002).
ക്ലാസിക്കൽ പരിശീലനം ലഭിച്ച പിയാനിസ്റ്റ് , സംഗീതസംവിധായിക, നടി, സംവിധായിക, എഴുത്തുകാരി, ഡോക്യുമെന്ററി സനിമാ നിർമ്മാതാവ്, ആക്ടിവിസ്റ്റ് എന്നീ നിലകളിൽ അറിയപ്പെടുന്ന ഒരു വ്യക്തിത്വമായിരുന്നു മാലെക്-യൊനാൻ.
നാലാം വയസ്സിൽ പിയാനോ അഭ്യസിക്കാൻ ആരംഭിച്ച അവർ തന്റെ കൌമാരപ്രായത്തിൽത്തന്നെ ഇറാനിൽ നിരവധി ദേശീയതലത്തിലുള്ള പിയാനോ മത്സരങ്ങളിൽ പങ്കെടുക്കുകയും വിജയിക്കുകയും ടെഹ്‌റാൻ കൺസർവേറ്ററി ഓഫ് മ്യൂസിക്കിൽ പങ്കെടുക്കുകയും ചെയ്തു.
1972 ൽ ഇറാനിൽ ഒരു ദേശീയ പിയാനോ മത്സരത്തിൽ വിജയിച്ചതിന് ശേഷം, ഫറാ പഹ്‌ലവി രാജ്ഞി ഒരു രാജകീയ സദസിൽ പിയാനോ വായിക്കാൻ അവരെ ക്ഷണിച്ചിരുന്നു.
കേംബ്രിഡ്ജ് സർവകലാശാലയിൽ നിന്ന് ഇംഗ്ലീഷിൽ L.C. ബിരുദം നേടിയ അവർ സാൻ ഫ്രാൻസിസ്കോ കൺസർവേറ്ററി ഓഫ് മ്യൂസിക്കിൽനിന്ന് സൌൾ ജോസഫിൽനിന്ന് ക്ലാസിക്കൽ പിയാനോ അഭ്യസിക്കുകയും കൂടാതെ അമേരിക്കൻ കൺസർവേറ്ററി തിയേറ്ററിൽ റേ റെയ്ൻഹാർഡ്റ്റ്നൊപ്പം അഭിനയിക്കുകയും ചെയ്തു.
സാൻ ഫ്രാൻസിസ്കോ സ്റ്റേറ്റ് യൂണിവേഴ്സിറ്റിയിൽ നിന്ന് സംഗീതത്തിൽ രണ്ട് ബിരുദം നേടിയ അവർ അമേരിക്കൻ അക്കാദമി ഓഫ് ഡ്രമാറ്റിക് ആർട്സ്, ചരിത്രപ്രാധാന്യമുള്ള പസഡെന പ്ലേഹൌ സ് എന്നിവയിൽ നാടകം പഠിക്കാനുള്ള ക്ഷണവും നേടി.
അവരുടെ നാടകങ്ങൾ വേദികൾക്കായി നിർമ്മിക്കുകയും അവതരിപ്പിക്കുകയും ചെയ്തിട്ടുണ്ട്.
2008-ൽ മാലെക്-യൊനാന്റെ ഒരു വനിതാ നാടകമായ ‘ആൻ അസ്സീറിയൻ എക്സോഡസ്’ കണക്റ്റിക്കട്ടിലെ ഹാർട്ട്ഫോർഡിൽ പ്രത്യേക പ്രദർശനം നടത്തിയിരുന്നു.
ഇറാനിലെ ഉർമിയയിൽ നിന്നുള്ള 1918 ലെ അസീറിയൻ വംശഹത്യാകാലത്തെ കൂട്ടപ്പാലായനസമയത്ത് എഴുതപ്പെട്ട അവരുടെ യഥാർത്ഥ കുടുംബ ഡയറിക്കുറിപ്പുകളെ അടിസ്ഥാനമാക്കിയുള്ളതായിരുന്നു ഈ നാടകം.
മനുഷ്യാവകാശ പ്രവർത്തനങ്ങൾ
2003-ൽ അമേരിക്കയും അതിന്റെ സഖ്യസേനയും ഇറാഖ് അധിനിവേശം നടത്തിയതിനുശേഷമുള്ള അസീറിയൻ വംശഹത്യയെയും പശ്ചിമേഷ്യൻ പ്രദേശങ്ങളിലെ ഇന്നത്തെ അസീറിയക്കാരുടെ ദുരവസ്ഥകളെയും പൊതു ശ്രദ്ധയിൽപ്പെടുത്തുന്നതിനു യത്നിക്കുന്ന മാലെക്-യൊനാൻ തന്റെ ജനതയെ സംബന്ധിച്ച പ്രശ്നങ്ങൾക്കായി പരസ്യമായി വാദിക്കുന്നു.
2003 ലെ ഇറാഖ് അധിനിവേശത്തിന്റെ തുടക്കം മുതൽക്കുതന്നെ ഇറാഖിലെ ക്രിസ്ത്യൻ വിഭാഗങ്ങളെ സംരക്ഷിക്കുന്നതിൽ പരാജയപ്പെട്ടതിന് യുഎസിനെ അവർ നിശിതമായി വിമർശിച്ചിരുന്നു.
“പാശ്ചാത്യ രാജ്യങ്ങൾ പശ്ചിമേഷ്യയിൽ യുദ്ധത്തിന് പോകുമ്പോഴെല്ലാം അത് ഒരു മതയുദ്ധമായി മാറുന്നു…” എന്ന് ന്യൂയോർക്ക് ടൈംസിന് നൽകിയ ഒരു അഭിമുഖത്തിൽ മാലെക്-യോനാൻ പറഞ്ഞിരുന്നു.
കുർദുകൾക്ക് അനുകൂലമായി ജനസംഖ്യാശാസ്‌ത്രം അട്ടിമറിക്കാനുള്ള ശ്രമത്തിൽ ക്രിസ്ത്യൻ വിശ്വാസികളുടെ സുരക്ഷിതത്വം നഷ്ടപ്പെടുത്തുന്നതിന് അവർ ഇറാഖിലെ കുർദിഷ് കമാൻഡർമാരും ഉത്തരവാദികളാണെന്ന് ഒരു അഭിമുഖത്തിൽ ചൂണ്ടിക്കാട്ടി.
ഇതിന്റെ ഫലമായി ഇറാഖിൽ നിന്ന് ലക്ഷക്കണക്കിന് ക്രിസ്ത്യാനികളുടെ കൂട്ടപ്പാലായനമുണ്ടായതായും നൂറുകണക്കിന് ആളുകളെങ്കിലും കൊല്ലപ്പെട്ടിടുകയും ഒരു പുരോഹിതൻ ശിരഛേദം ചെയ്യുപ്പെടുകയുമുണ്ടായി എന്ന് അവർ തുടർന്നു പറഞ്ഞു.
റോസിക്ക ഷ്വിമ്മർ ഇംഗ്ലീഷ് വിലാസം https://ml.wikipedia.org/wiki/Rosika_Schwimmer
ഹംഗേറിയൻ വംശജയായ സമാധാനവാദിയും ഫെമിനിസ്റ്റും ലോക ഫെഡറലിസ്റ്റും വനിതാ സഫ്രാജിസ്റ്റുമായിരുന്നു റോസിക്ക ഷ്വിമ്മർ (ഹംഗേറിയൻ: ഷ്വിമ്മർ റാസ; 11 സെപ്റ്റംബർ 1877 - 3 ഓഗസ്റ്റ് 1948).
ലോല മാവെറിക് ലോയിഡിനൊപ്പം കാമ്പെയ്ൻ ഫോർ വേൾഡ് ഗവൺമെന്റിന്റെ സഹസ്ഥാപകയായിരുന്നു.
ലോകസമാധാനത്തെക്കുറിച്ചുള്ള അവരുടെ സമൂലമായ കാഴ്ചപ്പാട് ഇരുപതാം നൂറ്റാണ്ടിലെ ആദ്യത്തെ ലോക ഫെഡറലിസ്റ്റ് സംഘടനയുടെ സൃഷ്ടിക്ക് കാരണമായി.
വിഭാവനം ചെയ്ത് 60 വർഷത്തിനുശേഷം അവർ സൃഷ്ടിക്കാൻ സഹായിച്ച പ്രസ്ഥാനം അന്താരാഷ്ട്ര ക്രിമിനൽ കോടതിയുടെ സൃഷ്ടിയിൽ ഒരു പ്രധാന പങ്ക് വഹിച്ചു.
1877 ൽ ബുഡാപെസ്റ്റിലെ ഒരു ജൂത കുടുംബത്തിലാണ് ഷ്വിമ്മർ ജനിച്ചത്.
1891 ൽ പബ്ലിക് സ്കൂളിൽ നിന്ന് ബിരുദം നേടി.
നിപുണയായ ഒരു ഭാഷാ പണ്ഡിതയായ അവർ എട്ട് ഭാഷകൾ സംസാരിക്കുകയോ വായിക്കുകയോ ചെയ്തു.
ഔദ്യോഗിക ജീവിതത്തിന്റെ ആദ്യഘട്ടത്തിൽ വേതനം ലഭിക്കുന്ന ഒരു ജോലി കണ്ടെത്താൻ അവർക്ക് പ്രയാസമായിരുന്നു.
കൂടാതെ സ്ത്രീകളുടെ തൊഴിൽ പ്രശ്‌നങ്ങളിൽ ആ അനുഭവം അവരെ ബോധ്യപ്പെടുത്തി.
ജോലിചെയ്യുന്ന സ്ത്രീകളെക്കുറിച്ചുള്ള സ്ഥിതിവിവരക്കണക്കുകൾ നൽകുന്നതിനായി ഡാറ്റ ശേഖരിക്കുന്ന ഷ്വിമ്മർ അന്താരാഷ്ട്ര വനിതാ വോട്ടവകാശ പ്രസ്ഥാനത്തിലെ അംഗങ്ങളുമായി ബന്ധപ്പെടുകയും 1904 ആയപ്പോഴേക്കും സമരത്തിൽ പങ്കാളികളാവുകയും ചെയ്തു.
അവർ ഹംഗറിയിലെ ആദ്യത്തെ ദേശീയ വനിതാ തൊഴിലാളി കുട സംഘടനയുടെയും ഹംഗേറിയൻ ഫെമിനിസ്റ്റ് അസോസിയേഷന്റെയും സഹസ്ഥാപകയായിരുന്നു.
1913 ൽ ബുഡാപെസ്റ്റിൽ ആതിഥേയത്വം വഹിച്ച ഇന്റർനാഷണൽ വുമൺ സഫറേജ് അലയൻസ് ഏഴാമത്തെ സമ്മേളനം സംഘടിപ്പിക്കുന്നതിനും അവർ സഹായിച്ചു.
പ്രകൃതിവൽക്കരണത്തിനായി അപേക്ഷിച്ച ഷ്വിമ്മർ അവരുടെ സമാധാനവാദത്തിന്റെ അടിസ്ഥാനത്തിൽ നിരസിക്കപ്പെട്ടു.
1928-ൽ അപ്പീലിൽ കേസ് റദ്ദാക്കപ്പെട്ടു.
അടുത്ത വർഷം യു.എസ് സുപ്രീം കോടതി യു. അവരുടെ ജീവിതകാലം മുഴുവൻ അവൾ രാജ്യരഹിതയായി തുടർന്നു.
അനാരോഗ്യവും അപകീർത്തികരമായ പ്രചാരണവും കാരണം ജോലി ചെയ്യാൻ കഴിഞ്ഞില്.
വിശ്വസ്തരായ സുഹൃത്തുക്കൾ അവളെ പിന്തുണച്ചു.
1935-ൽ, ഷ്വിമ്മറും മേരി റിട്ടർ ബേർഡും സ്ത്രീകളുടെ ചരിത്രത്തിന് ഒരു വിദ്യാഭ്യാസ റഫറൻസ് സൃഷ്ടിക്കുന്നതിനും സ്വാധീനമുള്ള സ്ത്രീകളുടെ വ്യക്തിപരവും സംഘടനാപരവുമായ നേട്ടങ്ങൾ രേഖപ്പെടുത്തുന്നതിനുമായി വേൾഡ് സെന്റർ ഫോർ വിമൻസ് ആർക്കൈവ്സ് സ്ഥാപിച്ചു.
1937-ൽ ഒരു ലോക ഗവൺമെന്റ് നിർദ്ദേശിച്ച ആദ്യത്തെ ലോക ഫെഡറലിസ്റ്റുകളിൽ ഒരാളായിരുന്നു അവർ.
1948-ൽ സമാധാനത്തിനുള്ള നോബൽ സമ്മാനത്തിന് നാമനിർദ്ദേശം ചെയ്യപ്പെട്ട അവർ, ആ വർഷം അത് നൽകേണ്ടതില്ലെന്ന് കമ്മിറ്റി തീരുമാനിക്കുന്നതിന് മുമ്പ് അവർ മരിച്ചു.
1952-ൽ, യുണൈറ്റഡ് സ്റ്റേറ്റ്സിലെ നാച്ചുറലൈസേഷൻ നിയമങ്ങൾ മനസ്സാക്ഷിപരമായ എതിർപ്പ് അനുവദിക്കുന്നതിനായി മാറ്റി.
1877 സെപ്റ്റംബർ 11-ന് ഓസ്ട്രിയ-ഹംഗറിയിലെ ബുഡാപെസ്റ്റിൽ ബെർത്ത (നീ കാറ്റ്ഷർ) മാക്സ് ബെർനാറ്റ് ഷ്വിമ്മർ എന്നിവരുടെ മകനായി റോസ ഷ്വിമ്മർ ജനിച്ചു മൂന്ന് മക്കളിൽ മൂത്തവൾ, ട്രാൻസിൽവാനിയയിലെ ടെമേസ്വാറിലെ (ഇന്ന് ടിമിസോറ, റൊമാനിയ) ഒരു ഉയർന്ന മധ്യവർഗ ജൂത കുടുംബത്തിലാണ് വളർന്നത്.